Museumsbygningen Heikhal HaSefer («Bokens helligdom») som blant annet huser Dødehavsrullene
**Israel Museum, Jerusalem** (hebraisk:  מוזיאון ישראל, ירושלים,*Muze'on Yisrael, Yerushalayim*) ble grunnlagt i 1965 som Israels nasjonalmuseum. Det er plassert på en åskam i Givat Ram-nabolaget i Jerusalem, i nærheten av Bible Lands Museum, Knesset, Israels høyesterett og Det hebraiske universitetet i Jerusalem.

Museet er den største kulturinstitusjonen i staten Israel. Det inneholder encyklopediske samlinger, inkludert verdens største samling av arkeologiske gjenstander relatert til Bibelen og det lovede land.

Museet dekker nær 50 000 kvadratmeter. I januar 2011 rapporterte museet om et publikumsbesøk på 500 000 siden juli 2010, og forventet at 2011 ville bli et rekordår med en million besøkende. Museet har en egen fløy for barn og unge som også har et høyt besøkstall.

Israel Museum består av fire avdelinger:

* Heikhal HaSefer
* Arkeologi
* Jødisk kunst og jødisk liv
* Kunst

Museet har arkeologiske samlinger som strekker seg fra oldtiden og fram til i dag. Takket være gaver og sjenerøs støtte fra beskyttere verden over, har museet i løpet av kun 45 år bygget en omfattende samling på rundt 500 000 objekter som representerer den fulle rekkevidden av verdens materielle kultur. Rundt 7000 objekter og verker er for tiden utstilt. Museet har mer enn en million besøkende i året.

Arkeologisamlingen
------------------

Samuel & Saiyde Bronfman Archeology Wing inneholder ulike arkeologiske funn og er den største samlingen av oldtidsgjenstander fra Israel i verden.

Heikhal HaSefer
---------------

På museumsområdet ligger det også en bygning med en helt særegen arkitektur; den kalles *Heikhal HaSefer* («*Bokens hellige sted*») og huser blant annet Dødehavsrullene og gjenstander funnet ved Masada. I 2013 utga den israelske nasjonalbanken en egen gullmynt med motiv av Heikhal HaSefer.

Historikk
---------

Den daværende borgermesteren i Jerusalem, Teddy Kollek, var drivkraften bak etableringen av museet, som har blitt et av verdens ledende kunst- og arkeologimuseer.

I 1997 ble museets direktør James S. Snyder, tidligere underdirektør for Museet for moderne kunst i New York, utnevnt til ny museumsdirektør for Israel Museum. Snyder ledet en omfattende oppgradering av museumsbygningene, og 100 millioner dollar gikk med til ombygging av museet og som økte dets galleriplass til det dobbelte. Den fornyede museet åpnet den 26. juli 2010. En integrert komponent av Israel Museums område og dets fornyelsesprosess var en fullstendig rekonstruksjon og nyinstallering av dets tre vinger for samlingene med Arkeologi, Kunstgjenstander, Jødisk kunst og liv, hver av dem nå sentralt tilgjengelig via en ny inngangspaviljong. De nye galleriene gjør det mulig for besøkende å navigere intuitivt gjennom museets encyklopediske samlinger ved å følge en tidslinje av materiell kultur fra forhistorisk tid i Midtøsten og til samtidskunst fra verden over.

I november 2017 tiltrådte Ido Bruno som ny museumsdirektør.

Referanser
----------

1. ↑  «Israel Museum celebrates: 500,000 Visitors in six months». *The Jerusalem Post | JPost.com*. 19. januar 2011. Besøkt 22. januar 2018.
2. ↑  «Collection Galleries | מוזיאון ישראל, ירושלים». *www.imj.org.il* **(engelsk)**. Besøkt 22. januar 2018.
3. ↑  «Search the Israel Museum Collections». *Imj.org.il*.
4. ↑  «Israel Museum Welcomes One Millionth Visitor Since Inauguration of Renewed Campus». 21. august 2011
5. ↑  "Israel Museum, Jerusalem" Arkivert 16. februar 2009 hos Wayback Machine.. Sacred Destinations.
6. ↑  «"SHRINE OF THE BOOK", FOURTH ISRAELI BULLION COIN RELEASED BY THE BANK OF ISRAEL». *www.israelmint.com*. Besøkt 22. januar 2018.
7. ↑  Steinberg, Jessica (11. juli 2012): «The house that Teddy built», *Times of Israel*
8. ↑  Kleiman, Shelley (22. mars 2003): «Museum and Vision» Arkivert 27. mars 2009 hos Wayback Machine.. *Israel Ministry of Foreign Affairs*.
9. ↑  Bronner, Ethan (20. juli 2010): «Cleaning Up Intersection of Ancient and Modern». *The New York Times*.
10. ↑  «Welcome to Museum | מוזיאון ישראל, ירושלים». *www.imj.org.il* **(engelsk)**. Besøkt 21. januar 2018. «In November 2017, Prof. Ido Bruno took up his role as Director of The Israel Museum, Jerusalem.»

Eksterne lenker
---------------

* (he) Offisielt nettsted Rediger på Wikidata

* (en) Israel Museum, Jerusalem – kategori av bilder, video eller lyd på Commons Rediger på Wikidata
* Israel Museum hos ilMuseums.com
* Jerusalem fotografiportal — Israel Museum

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** ULAN **·** NKC **·** BNE **·** CiNii
 |